**MEMORIUL DE PREZENTARE**

conform continutului cadru prevazut in

Anexa 5E din Legea nr 292/2018

***privind evaluarea impactului anumitor proiecte publice și private asupra mediului***

**Titular proiect:**

**S.C. OTELINOX S.A.**

**SOSEAUA GAESTI, NR 16, TARGOVISTE**

**JUD. DAMBOVITA**

Faza de proiectare**: D.T.A.C.**

**PROIECT:**

**“CONSTRUIRE ESTACADE METALICE PE 4 FUNDAȚII,**

**CA SUPORT PENTRU REPOZIȚIONARE ȘI REPARARE CONDUCTA TEHNOLOGICA;**

**CAT 1 GR1; NR.FAB:PN21NL2014; DN40 mm;PMAX = 14,5 BAR;**

**TMIN/MAX = -30 / +50 °C; L1754 m ”**

**I. Denumirea proiectului:**

**“CONSTRUIRE ESTACADE METALICE PE 4 FUNDAȚII, CA SUPORT PENTRU REPOZIȚIONARE ȘI REPARARE CONDUCTA TEHNOLOGICA; CAT 1 GR1; NR.FAB:PN21NL2014; DN40 mm;PMAX = 14,5 BAR; TMIN/MAX = -30 / +50 °C; L1754 m ”**

**II. Titular:**

 - numele: **SC OTELINOX SA**

 - adresa poştală: **SOSEAUA GAESTI, NR 16, TARGOVISTE, JUD. DAMBOVITA**

- **Amplasamentul proiectului: SOSEAUA GAESTI, NR 16, TARGOVISTE, JUD. DAMBOVITA**

–**numele persoanelor de contact:**

* + - * Director General: Yong Deok Kim
			* Director de investitii: Marius Onea, investment.team@otelinox.ro / 0745349775
			* Responsabil pentru protecţia mediului: Aurelia DINCA

Proiectant specialitate: **S.C CRIOMEC S.A**

 Faza: D.T.A.C.+ P.T.

**III. Descrierea caracteristicilor fizice ale întregului proiect:**

1. **un rezumat al proiectului:**

 Pentru acest proiect a fost emis, de catre Primaria municipiului Târgoviste, judetul Dâmbovița Cerificatul de urbanism cu 60 /12.10.2023, in scopul construirii a doua estacade metalice pe patru fundatii din beton armat ca suport pentru repoziționare conductă tehnologică.

Terenul pe care se va amplasa investitia este proprietate particulară si este situat în intravilanul municipiului Târgoviște, conform Planului Urbanistic General aprobat prin HCL nr. 9/1998, prelungit conform OUG nr. 51/21.06.2018 prin HCL nr. 239/29.06.2018, in suprafata masurata de 236.249 mp (236 561 mp din acte) conform cu Extrasul de Carte Funciara pentru Informare nr. 105256/06.09.2023. Investiția care face obiectul prezentului proiect este localizată în interiorul parcelei identificată cadastral cu nr. 80872 UAT Târgoviște.

Terenul este asimilat la: UTR nr. 36, categoria de folosinţă: curți-construcții Funcţiunea dominantă a zonei: I - zonă de unități industriale și depozitare și transport, conform PUZ aprobat prin H.C.L. nr. 291/17.07.2023, funcțiunea 1/5 dominantă I – zona pentru unități industriale, producție, depozitare și transport, indicii maximali de densitate a construirii: POTmax= 60 %; CUTmax= 1,20; CUTvolumetric = 10; Hmax = 60,00 m

Conform prevederilor Ordinului 839/12.10.2009 pentru aprobarea Normelor metodologice de aplicare a Legii nr. 50/1991, republicata, art. 43, alin. (6), autorizatia de construire pentru obiectivele industriale se emite numai pentru lucrarile de constructii, inclusiv cele necesare pentru realizarea structurii constructive de sustinere a utilajelor, echipamentelor sau instalatiilor tehnologice.

Accesul auto și pietonal în amplasament se face din partea estica a terenului. din DN 72, soseaua Găieşti.

 **Vecinătățile terenului:**

|  |  |
| --- | --- |
| N | ERDEMIR ROMANIA SRL si S.C. MECHEL; |
| S | Petcu Maria; Iorga Alexandru; Petcu Irina; Tone Lazara; Luta Ioana si Istrate Maria; Pirvan Filofteia; Bratescu P Florica; Ciprian Ion; Durla Corina-Maria, Durla Ilie, Beju George-Daniiel, Beju Liliana-Maria, Beju Corneliu si Beju Ana-Maria; Petre Floarea ; Grupul de Pompieri Dâmboviţa, Municipiul Târgovişte; |
| E | Domeniul Public (DN 72 – Soseaua Găești); |
| V | SAGRICOM SA Târgoviște. |

În punctul de lucru din orașul Târgoviște, strada Șoseaua Găiești, Nr. 16, SC OTELINOX S.R.L. desfășoară activitățile cu cod CAEN 2410 - producție de metale feroase sub forme primare și feroaliaje.

 Pe teren se afla un număr total de 64 de corpuri de clădiri destinate pentru construcții industriale și edilitare.

**Caracteristicile construcției propuse:**

 Un urma deciziei beneficiarului este necesara repoziționarea conductei de hidrogen.

Astfel pentru noua configurație a acesteia, este necesara realizarea a 2 estacade metalice, ca suport pentru repoziționarea și repararea conductei tehnologice pe care se va monta conducta propusa: CAT 1 GR 1; NR.FAB: P21NL/2014; DN 40mm; Pmax=14,5 bar; Tmin.max=30/+500C; L1745 m în condiția în care schema tehnologică nu presupune extinderea activității și a capacității de producție peste condițiile stabilite de PUZ nr. 291/17.07.2023.

Acestea au rolul de a susține conducta de hidrogen pe noua traiectorie stabilita, pe sectoarele unde conducta traverseaza caile de acces. Conducta pornește din conducta existenta din partea de vest, continua pe acoperișul halei de producție pana la tancul de stocare a H2, ce se afla în partea de sud a imobilului.

Amprenta totala la sol a celor 4 fundații ale estacadelor este 3,2 m2.

***Bilantul teritorial existent***

* Suprafata teren = 236,249.00 mp
* Suprafata constructii existente = 110267 m²
* Suprafata constructii existente conf extras + suprafata constructii in curs de executie = = 114244,19 m²
* S.c.desf. constructii existente conf extras + suprafata constructii in curs de executie = = 115916,56 m²
* POT existent = 48,36 %
* CUT existent =0.49

***Bilantul teritorial propus***

* Suprafata construita propusa = 3,2 m²
* POT existent = 48,36 %
* CUT existent =0.49

**b) justificarea necesităţii proiectului** – prin proiect se propune repoziționarea conductei de hidrogen prin realizarea a 2 estacade metalice, pe care se va monta conducta propusa. Dezvoltarea activitatii economice, fiind de natura sa valorifice resursele de productie, imbunatatirea veniturilor beneficiarului urmare a activitatii propuse in cadrul amplasamentului studiat .

**c) valoarea investiţiei**: 77,900 RON, fara TVA

**d) perioada de implementare propusă**: 3 luni de la obtinerea autorizatiei de constructie.

**e) planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente)** – Planurile anexa la documentatie: Plan de situatie propus.

**f) o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele)**

***Constructii propuse:***

 Repoziționarea conductei de hidrogen, astfel pentru noua configurație a acesteia, este necesara realizarea a 2 estacade metalice, pe care se va monta conducta propusa.

 Estacada 1 din partea de vest va avea o deschidere interaxiala de 9,5 m cu o înălțime de 6,5 m. Aceasta va avea 2 fundații din beton armat cu o suprafața la sol de 0,8 m2 fiecare, cu bloc și cuzinet.

 Se vor monta pe fiecare fundație câte un stâlp cu înălțimea de 6,50 m, realizati din profile metalice.

 Estacada 2 din partea de vest va avea o deschidere interaxiala de 17,0 m cu o înălțime de 6,5 m. Aceasta va avea 2 fundații din beton armat cu o suprafața la sol de 0,8 m2 fiecare, cu bloc și cuzinet.

 Se vor monta pe fiecare fundație câte un stâlp cu înălțimea de 6,50 m, respectiv 10,7 m, realizat idin profile metalice.

Lungimea conductei deviate va fi 404 metri.

Amprenta totala la sol a celor 4 fundații ale estacadelor este 3,2 m2.

Pe aceste estacade și pe traiectoria lor se vor monta următoarele:

- 5 suporți metalici pentru susținerea conductei de hidrogen, montati pe planșeul din beton armat al corpului de cladire “Atelierul de prelucrări mecanice”.

- 15 suporți din beton (30x30x15cm) pentru susținerea conductei de hidrogen, fixați pe șarpanta metalica a halei de producție.

Acestea au rolul de a susține conducta de hidrogen pe traiectoria stabilita, mai exact, aceasta pornește din conducta existenta din partea de vest, continua pe acoperișul halei de producție pana la tancul de stocare a H2, ce se afla în partea de sud a imobilului.

 Au fost asigurate măsuri privind protecția utilizatorilor în timpul exploatării, respectiv măsuri de siguranța împotriva accidentării în timpul circulației pe orizontală şi verticală, măsuri de protecție în timpul lucrărilor de întreținere, precum şi măsuri de protecție la intruziune.

 Sistemul este prevazut cu toate sistemele de comanda, control si siguranță pentru operarea de la distanta din camera existenta de comanda.

***Sistem constructiv***

* Fundatii – b.a., cu bloc si cuzinet
* Stalpi ( H = 6,50 m ) si grinzi din profile metalice
* Construcția propusa nu va afecta procentul de ocupare a terenului (POT) și nici coeficientul de utilizare a terenului (CUT)

***Elemente de trasare***

 La trasarea fundatiilor se vor da cote fata de limitele de proprietate cu precizarea cotei ± 0.00, raportata la elemente fixe din teren.

***Finisaje exterioare***

Protecţia anticorozivă propusă este realizată prin grunduire si vopsire, pentru păstrarea în timp a proprietăţilor caracteristice.

***Descrierea instalaţiei şi a fluxurilor tehnologice existente pe amplasament***

***Profilul şi capacităţile de producţie***:

*Profilul principal de activitate*:

Activitatea principala:

 – Producția de metale feroase sub forme primare și cea de feroaliaje conform Cod CAEN 2410

Activitati secundare:

– Laminarea la rece a benzilor înguste conform cod CAEN 2432

– Operațiuni de mecanică generală conform cod CAEN 2562

– Fabricarea ambalajelor din lemn conform cod CAEN 1624

– Tratarea și acoperirea metalelor conform cod CAEN 2561

– Producția de profile obținute la rece conform cod CAEN 2433

– Activități de testări și analize tehnice conform cod CAEN 7120

*Capacitate de productie existenta*: 180.000 t laminate/an

***Descrierea instalaţiei şi a fluxurilor tehnologice existente pe amplasament*** (după caz):

*Descrierea instalaţiei*

Pe teren se afla un număr total de 64 de corpuri de clădiri destinate pentru construcții industriale și edilitare.

*Fluxurile tehnologice existente pe amplasament*

 Procesele tehnologice și instalațiile din cadrul OŢELINOX SA Târgoviște au drept scop „Producția de metale feroase sub forme primare și de feroaliaje”.

 Pentru desfășurarea acestor activități, societatea mai desfășoară activități de aprovizionare materii prime, materiale și utilități (energie electrică, gaze naturale, apă), depozitare atât a produselor aprovizionate cât și a produselor finite și deșeurilor rezultate în urma activităților de producție specifice, testare în laboratorul propriu a produselor aprovizionate, factorilor de mediu și a produselor finite, întrețineri și reparații curente a utilajelor și echipamentelor, activități de tâmplarie precum și activități de transport intern.

 Pentru desfășurarea tuturor activităților mai sus menționate, societatea dispune de dotări, precum: secții de lucru racordate la utilități, utilaje și echipamente specifice procesului tehnologic de laminare și decapare a benzilor din oțel inoxidabil, rezervoare și platforme de depozitare materii prime, deșeuri și produse finite, rampe de încărcare/descărcare, cisterne CF, conducte de transport substanțe, cât și dotări auxiliare (instalații de alimentare/evacuare apă, conducte de distribuție agent termic, energie electrică, hidrogen și gaze naturale, instalații pentru stingerea incendiilor, remiza PSI și stație de reglare măsurare gaze naturale).

***Descrierea proceselor de producţie ale proiectului propus, în funcţie de specificul investiţiei, produse şi subproduse obţinute, mărimea, capacitatea***:

 Nu este cazul - proiectul supus avizării nu implică modificări de capacități de producție

***Materiile prime, energia şi combustibilii utilizaţi, cu modul de asigurare a acestora.***

*În etapa de execuţie a proiectului* materiile prime utilizate sunt:

- Combustibili pentru vehicule și utilaje, aprovizionat de la statii peco;

Stocarea pe amplasament a materialelor enumerate mai sus se realizează pe perioade scurte de timp, evitându-se formarea de stocuri. Perioada de timp cuprinsă între aprovizionare și punerea în operă este de ordinul câtorva zile.

- Beton, care va fi achiziționat de la diverse stații de betoane din zona de implementare a proiectului;

- Diverse materiale de constructii aprovizionate de la firme de profil.

*În etapa de funcționare* – Nu este cazul, proiectul supus avizării nu implică modificări de capacități de producție sau de stocare în alte instalații ale unității (incluzând aici inclusiv furnizarea de utilități – apă / canal, abur, azot industrial, hidrogen, electricitate).

***Pierderile pe faze de fabricaţie sau de activitate şi emisiile în mediu (inclusiv deşeuri):***

 Nu este cazul

**h) Racordarea la reţelele utilitare existente în zonă**:

*Modul de asigurare a utilităților.*

***In perioada de executie***

*Alimentare apă și canalizare*

 Pentru organizarea de șantier vor fi utilizate facilitățile existente în perimetru. Rețelele existente de alimentare cu apă și canalizare nu vor suporta modificări, nu vor fi aduse modificări traseelor actuale. Proiectul nu are în scop branșarea la utilități, acesta implica doar lucrari de constructii.

*Energie electrica*

 Alimentarea cu energie electrică privind sistemele de iluminat, prize, paratrasnet ale constructiilor se va realiza din reteaua existenta.

 Alimentarea cu energie electrică a echipamentelor constructorului se va realiza prin branșare la rețelele existente.

***In perioada de functionare***

*Alimentarea cu apă* – situație existentă: Sursa de alimentare cu apă – puturi forate existente.

*Evacuarea apelor uzate menajere*: retea existenta in zona

*Evacuarea apelor pluviale*– colectate prin jgheaburi si burlane si dirijate catre spatiul verde.

 – **Descrierea lucrărilor de refacere a amplasamentului în zona afectată de execuţia investiţiei**

 La realizarea proiectului se va interveni asupra solului prin operațiuni specifice (executarea săpăturilor pentru executia fundațiilor din beton armat, însă impactul va fi local (pe zona de execuție) și temporar (pe perioada de execuție a lucrărilor de construire).

 La terminarea lucrarilor, executantul are obligatia curatirii eventualelor zone afectate de orice material sau reziduuri, a refacerii solului in zonele in care acesta a fost afectat de lucrarile de excavare sau stationare utilaje.

– **Căi noi de acces sau schimbări ale celor existent**e

 Accesul pe amplasament, pentru lucrările de construcții se va realiza utilizând rețeaua de drumuri industriale existentă în incintă. Nu vor fi amenajate / construite căi noi de acces.

– **Resursele naturale folosite în construcţie şi funcţionare:**

*Pe perioada executiei lucrarilor* se vor folosi urmatoarele resurse naturale:

- agregate minerale – la realizarea fundațiilor ca și constituent al betoanelor și lemn – în suporți și cofraje

- apa: pentru prepararea si executarea lucrarilor umede

- pamant de umplutura folosit la sistematizarea pe verticala

– **Metode folosite în construcţie/demolare**

Pentru implementarea proiectului nu sunt necesare lucrări de demolare / desființare a unor construcții sau instalații existente.

 Lucrările vor fi executate in baza unui contract incheiat cu o societate de constructii autorizata pentru acest tip de lucrari.

 Organizarea activității de șantier, schema de utilaje și personal precum și materialele și uneltele folosite în edificarea construcțiilor vor fi de tip obișnuit. Schemele generale de organizare cuprind ansamblul de lucrări de amenajare și dotări necesare desfășurării în condiții de eficiență și securitate a lucrărilor de execuție și montaj. Organizarea de șantier se va desfășură în limitele amplasamentului, cu respectarea legislației de protecție a muncii și de securitate la incendiu. Regulile de acces, programul de lucru, permisele de lucru, modul de utilizare al terenului, stocarea materialelor și a deșeurilor, procedurile de securitate a muncii, protecție și prevenire a incendiilor, protecția mediului, instituite și obligatorii, vor fi aplicabile Constructorului și tuturor subcontractanților acestuia.

– **Planul de execuţie, cuprinzând faza de construcţie, punerea în funcţiune, exploatare, refacere şi folosire ulterioară**

 Etapa de construcţie va dura aproximativ 3 luni.

 Planul de execuție va fi elaborat de societate de constructii autorizata pentru acest tip de lucrari si sunt specifice tehnologiei de execuție a lucrărilor de construire a cladirilor cu fundatii din beton armat şi suprastructura din stalpi din profile metalice. Suplimentar vor fi implementate măsuri de protecție astfel încât să nu fie afectate activitățile curente din instalațiile tehnologice aflate în operare, în perimetrul învecinat amplasamentului.

 În timpul fazei de execuţie a proiectului vor fi respectate toate normele privind protecţia mediului (lucrările de construcţie se vor desfăşura numai în intervalul orar stabilit, vor fi stropite drumurile în vederea reducerii emisiilor de pulberi, deşeurile vor fi colectate selectiv etc.), cât şi normele şi legislaţia în vigoare în ceea ce priveşte sănătatea şi securitatea în muncă.

 Lucrările de construcţie se vor desfăşura în conformitate cu prevederile autorizaţiei de construire şi ale proiectului de execuţie.

– **Relaţia cu alte proiecte existente sau planificate –**

Implementarea prezentului proiect a fost precedată de :

*-* avizarea și aprobarea prealabilă a documentației de urbanism fază PUZ, aprobat prin HCL 291 din 17.07.2023: "Construire hală de producție/depozitare, spații administrative, spații tehnice, amenajare incintă, rețele interioare și racorduri la rețelele tehnico-edilitare existente, amenajare spații verzi, circulații rutiere și pietonale", deoarece incinta unității industriale OTELINOX S.A. se afla in zona functionala I, aflata in interdictie temporara de construire, s-a impus elaborarea PUZ cu Regulament aferent pentru construire si stabilirea conditiilor de amplasare si conformare a cladirilor: zona aferenta edificabilului, regimul de inaltime, amenajabilul parcelei, modul de asigurare a acceselor carosabile si pietonale, modul de asigurare cu utilitati, procentul de ocupare a terenului (POT), coeficientul de utilizare a terenului (CUT), etc;

- obținerea Autorizației de Construire nr. 186/24.08.2023 pentru proiectul: "Amplasare fundatii si compartimentare sala tablouri electrice in hala C2, existenta".

- obținerea Autorizației de Construire nr. 54/28.11.2023 pentru proiectul: **“**Executie foraje in scopul suplimentarii debitului de apa. Alimentare cu apa in scop tehnologic”

- obținerea Autorizației de Construire nr. 82/19.12.2023 pentru proiectul: **“** Extindere hala și fundații, construire clădiri pentru servicii”

- solicitare autorizatii/avize pentru proiectul „Construire statie pompare si racire apa**”**

* **Detalii privind alternativele care au fost luate în considerare –**nu au fost luate in considerare alte alternative.

– **Alte activităţi care pot apărea ca urmare a proiectului (de exemplu, extragerea de agregate minerale, asigurarea unor noi surse de apă, surse sau linii de transport al energiei, creşterea numărului de locuinţe, eliminarea apelor uzate şi a deşeurilor)**

 Nu este cazul;

**– Alte autorizaţii cerute pentru proiect**:

 Conform Certificatului de urbanism nr.65/1249 din 22.09.2023 emis dePrimaria municipiului Târgoviste, judetul Dâmbovița în vederea implementării proiectului sunt necesare obținerea urmatoarelor avize:

* salubritate
* sanatatea populatiei
* securitate la incendiu
* aviz stat major

**IV. Descrierea lucrărilor de demolare necesare:**

Nu este cazul.

**V. Descrierea amplasării proiectului**

- **distanţa faţă de graniţe pentru proiectele care cad sub incidenţa <LLNK 11991 0252BO01 0 10>Convenţiei privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin <LLNK 12001 22 12 211 0 17>Legea nr. 22/2001, cu completările ulterioare**

 Amplasamentul proiectului/proiectul **nu intra** sub incidenta Convenţiei privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin <LLNK 12001 22 10 201 0 17>Legea nr. 22/2001;

- **localizarea amplasamentului în raport cu patrimoniulcultural** **potrivit Listei monumentelor istorice, actualizată, aprobată prin <LLNK 12004 2314 50BJ01 0 55>Ordinul ministrului culturii şi cultelor nr. 2.314/2004, cu modificările ulterioare, şi Repertoriului arheologic naţional prevăzut de <LLNK 12000 43133 331 0 32>Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare**

Amplasamentul proiectului/proiectul **nu intra** sub incidenta prevederilor legislative mentionate. In zona nu sunt identificate monumente istorice/de arhitectură sau situri arheologice. Astfel nu exista conditionari de aceasta natura care sa influenteze amplasamentul propus.

**- terenuri care aparţin unor instituţii care fac parte din sistemul de apărare, ordine publică şi siguranţă naţională**

In zona nu sunt identificate terenuri care aparţin unor instituţii care fac parte din sistemul de apărare, ordine publică şi siguranţă naţională si implicit nu exista conditionari care sa influenteze amplasamentul propus.

- **hărţi, fotografii ale amplasamentului care pot oferi informaţii privind caracteristicile fizice ale mediului, atât naturale, cât şi artificiale, şi alte informaţii privind: caracteristicile fizice ale mediului, atât naturale, cât şi arificiale**

***• folosințele actuale și planificate ale terenului atât pe amplasament, cât și pe zone adiacente acestuia***: Proiectul se realizează în limitele terenului și nu intervine asupra zonelor adiacente acestuia. Se anexează planul de planul de situație.

• ***politici de zonare și de folosire a terenului***: Se anexează planul de planul de situație.

• ***arealele sensibile***- Nu este cazul.

**- coordonatele geografice ale amplasamentului proiectului, care vor fi prezentate sub formă de vector în format digital cu referinţă geografică, în sistem de proiecţie naţională Stereo 1970:**

X = 534705.4468     Y = 378726.6955

X = 534705.4468     Y = 378726.6955

X = 534718.9508     Y = 378638.3996

X = 534878.1151     Y = 378600.1889

X = 534705.4468     Y = 378726.6955

- **detalii privind orice variantă de amplasament care a fost luată în considerare**:

 Nu este cazul

**VI. Descrierea tuturor efectelor semnificative posibile asupra mediului ale proiectului, în limita informaţiilor disponibile:**

**A. Surse de poluanţi şi instalaţii pentru reţinerea, evacuarea şi dispersia poluanţilor în mediu:**

**a) protecţia calităţii apelor:**

**- sursele de poluanţi pentru ape, locul de evacuare sau emisarul**:

Sursele potențiale de poluare a apelor în timpul realizării lucrărilor, pot fi clasificate în:

♣ surse punctiforme (staționare);

♣ surse difuze de poluare.

Dintre sursele de poluare a apelor de suprafaţă şi a celor subterane, în faza de realizare a investiției menționăm:

♣ depozitarea necorespunzătoare a materiilor prime utilizate în implementarea investiţiei;

♣ depozitarea necorespunzătoare a deşeurilor tehnologice care pot contamina factorul de mediu apă şi pot modifica proprietăţile fizico–chimice ale componentei hidrice.

♣ realizarea sapaturilor/excavatiilor pentru construcţia fundatiilor platformelor de pe amplasament, pentru amplasarea rezervoarelor sau separatorului de hidrocarburi de pe amplasament poate sa influenteze calitatea apei freatice;

Pentru faza de executie se vor impune urmatoarele masuri:

* În perioada de constructie a obiectivului de investitii, apa va fi utilizata exclusiv pentru activitati specifice construirii, precum si în scopuri igienico – sanitare. Alimentarea cu apa potabila pe perioada de organizare de santier se va asigura din surse externe.
* Personalul implicat în lucrările de construire va utiliza toalete ecologice existente, acestea fiind descarcate periodic de o firma specializata care vor fi luate dupa finalizarea lucrarii.

Pentru prevenirea acestui tip de poluare accidentală vor fi instituite o serie de măsuri de prevenire şi control:

* Pe durata desfășurării lucrărilor de execuție trebuie evitată utilizarea și depozitarea necontrolată a substanțelor toxice, inflamabile, combustibililor, materialelor necesare în procesul de execuție, depozitarea pe termen lung a deșeurilor rezultate în procesul de construcție al obiectivului, care pot produce poluarea apelor de suprafață sau subterane, prin antrenarea de către apele provenite din precipitații a unor poluanți.
* Pentru evitarea poluarii stratului freatic nu se vor depozita carburanti in apropierea santierului, intretinerea utilajelor nu se va realiza in santier, ci numai in baza de productie a constructorului sau in service
* Respectarea programului de revizii şi reparaţii pentru utilaje şi echipamente, pentru asigurarea stării tehnice bune a vehiculelor, utilajelor şi echipamentelor;
* Operaţiile de intreţinere şi alimentare a vehiculelor nu se vor efectua pe amplasament, ci în locaţii cu dotări adecvate;
* Dotarea locaţiei cu materiale absorbante specifice şi utilizarea acestora în caz de nevoie.

În toată perioada realizării lucrărilor, Constructorul va lua toate măsurile pentru reducerea la minimum a impactului negativ asupra mediului. Impactul potențial asupra apelor este temporar și reversibil. La finalizarea lucrărilor de execuție se vor înlătura și potențialele surse de poluare a apelor.

In perioada de functionare:

Evacuarea apelor uzate menajere:

Nu este cazul.

Evacuarea apelor pluviale – colectate prin jgheaburi si burlane si dirijate catre spatiul verde.

Evacuarea apelor tehnologice:

Apa folosita in procesul de racire este curata si, poate fi evacuata in reteaua de canalizare existenta sau folosita pentru udarea spatiului verde.

**b) protecţia aerului:**

 - **sursele de poluanţi pentru aer, poluanţi, inclusiv surse de mirosuri;**

*In perioada de construire:*

Posibilele sursele de poluare a aerului *în faza de execuţie* a proiectului sunt reprezentate de:

* emisii de pulberi şi noxe rezultate în urma realizarii construcţiilor (organizare de şantier): este posibil ca activităţile din şantier sa aiba un impact asupra calităţii atmosferei din zonele de lucru reprezentand o sursa de emisii de praf, iar pe de altă parte, sursa de emisie a poluanţilor specifici arderii combustibililor (produse petroliere distilate) în motoarele utilajelor şi execuţiei lucrărilor de construcţie. Emisiile de praf, care apar în timpul execuţiei lucrărilor proiectate, sunt asociate săpăturilor, punerea în operă a materialelor de construcţie, precum şi altor lucrări specifice. Degajările de praf în atmosferă variază adesea substanţial de la o zi la alta, depinzând de nivelul activităţii, de specificul operaţiilor şi de condiţiile meteorologice. Natura temporară a lucrărilor de construcţie conduce la o cantitate redusă de emisii specifice acestor lucrări.
* emisii de noxe de la utilajele implicate în activităţile de construcţie: Sursele principale de poluare a aerului, specifice execuţiei lucrărilor sunt reprezentate de utilajele, echipamentele de construcţie şi operaţiile de sudură, polizare, debitare, prelucrări metalice implicate în realizarea proiectului.
* emisii de gaze de eşapament datorate transportului materiilor prime/produselor finite şi a personalului:

Poluarea specifică activităţii utilajelor şi circulaţiei vehiculelor se poate estima după urmează:

- consumul de carburanţi (substanţe poluante: NOx, CO2, CO, compuşi organici volatili non metanici, particule materiale din arderea carburanţilor etc.);

- aria pe care se desfăşoară aceste activităţi (substanţe poluante – particule materiale în suspensie şi sedimentabile), distanţele parcurse (substanţe poluante - particule materiale ridicate în aer de pe suprafaţa drumurilor).

Emisiile in atmosfera nu vor depasi concentratiile maxim admise conf Ord. 462/1993 al M.A.P.P.M. si anume N0x-350 mg/Nmc, CO-100mg/Nmc, Sox-35 mg/Nmc, pulberi-5 mg/Nmc (pentru combustibil gaze naturale); imisiile atmosferice vor respecta limitele maxime admise prin STAS 12574/87.

 Intensificarea traficului si parcari - gazele de eşapament ale autovehiculelor ce vor intra pe amplasament nu constituie un pericol major de impurificare a atmosferei din zona, pentru ca maşinile staţionează in parcare. Nu se dezvoltă surse de poluare a aerului, in desfăşurarea activitătii de mai sus, neproducând noxe peste limitele acceptate de Normativele în vigoare. Astfel, emisiile zilnice de substanțe poluante în aer nu au impact semnificativ asupra calității aerului.

*Se apreciază că emisiile în aer pe perioada de execuţie a proiectului sunt reduse în timp şi afectează doar aria destinată realizării proiectului.*

Pe perioada de functionare, nu vor exista surse de poluare ale aerului, masurile adoptate pentru evitarea poluarii aerului fiind urmatoarele:

* depozitarea materialelor usoare in locuri special amenajate, astfel incat sa nu poata fi luate de vant;
* menţinerea unor suprafeţe verzi;

Astfel, investitia nu va afecta mediul inconjurator deoarece emisile sale de noxe se incadreaza sub limitele maxime impuse de normele si normativele in vigoare.

**-instalaţiile pentru reţinerea şi dispersia poluanţilor în atmosferă:**

*Masuri in perioada de construire:*

 Sursele de impurificare a atmosferei asociate activităţilor care vor avea loc în perioada de execuţie a proiectului sunt surse libere, deschise, ca urmare, nu se poate pune problema unor instalaţii de captare - epurare - evacuare în atmosferă a aerului impurificat/gazelor reziduale;

La executarea proiectului se vor respecta urmatoarele **masuri:**

- manevrarea corecta a solului vegetal decopertat;

- umectarea, in perioadele lipsite de precipitatii a suprafetelor drumurilor de acces si a platformelor de lucru;

- utilizarea de mijloace de transport si a utilajelor performante, in scopul respectari concentratiilor limita – imisii, specifice gazelor de ardere provenite de la surse mobile (CO, NOx, SO2). Din punct de vedere al protectiei aerului, mediului si al sanatatii si securitatii in munca activitatile nu prezinta factori de risc crescut in exploatare.

* vehiculele de transport, vor corespunde condiţiilor tehnice prevăzute la inspecţiile tehnice care se efectuează periodic pe toată durata utilizării lor;
* lucrările de organizare a şantierului trebuie să fie corect concepute şi executate, cu dotări moderne, care să reducă emisiile în aer, apă şi pe sol;
* concentrarea lucrarilor de organizare de santier se va realiza într-o zona delimitată, in interiorul amplasamentului, fapt care favorizeaza o exploatare controlată şi corectă;
* utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni, cu societati autorizate;
* alimentarea cu carburanţi a mijloacelor de transport se va face numai în staţii de alimentare autorizate;

In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele **conditii**:

* utilizarea materialelor speciale (folie de plastic, plasa, etc.) cu care se va acoperi pamantul excavat, pana la reutilizarea sau transportarea lui, dupa caz;
* minimizarea activitatilor generatoare de praf;
* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
* curatarea / spalarea vehiculelor care ies de pe santier;
* oprirea motoarelor tuturor vehiculelor aflate in stationare, in zona santierului;

*In perioada de exploatare a investitiei:*

Nu este cazul, proiectul nu aduce atingere surselor de emisii atmosferice existente.

 **c) protecţia împotriva zgomotului şi vibraţiilor:**

 **- sursele de zgomot şi de vibraţii;**

In perioada de construiresursele de zgomot şi vibraţii pot fi generate de:

- autovehiculele în timpul aprovizionării cu materiale de construcţie;

- utilajele de sistematizare a terenului;

- lucrări în cadrul organizării de şantier;

 - **amenajările şi dotările pentru protecţia împotriva zgomotului şi vibraţiilor**

In perioada de construire:

- limitarea traseelor si a orelor de lucru de către autovehiculele de transport materiale de construcţie;

- limitare a vitezei in santier si folosirea de utilaje de executie performante pentru a nu crea efecte negative asupra vecinatatilor.

- folosirea echipamentelor de lucru conform cu volumul şi caracteristicile activităţilor desfăşurate;

- buna funcţionare a echipamentelor folosite;

- oprirea motoarelor autovehiculelor in situatia in care stationeaza o perioada mai mare de timp in santier

- incadrarea duratei de executie a proiectului in termenul stabilit, astfel incat disconfortul generat de poluarea fonica sa fie limitat la aceasta perioada.

- respectarea prevederilor H.G. nr. 1756 / 2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor.

- se admite punerea în funcţiune numai a echipamentelor care poartă marcajul C.E. şi indicaţia nivelului de putere acustică garantat.

 Activitatea ce se va desfășura în cadrul perimetrului proiectului, pe durata șantierului (având în vedere durata redusa de timp a fazei de șantier (3 luni) și amplasarea ariei de proiect în interiorul unei construcții din aria industrială, precum și amplasarea față de zonele locuite cele mai apropiate), nu va constitui o sursă de poluare fonică, semnificativă în zonă.

Se preconizează un nivel de zgomot sub limitele impuse de STAS 10009/88 pentru nivelul de zgomot din incintele industriale, de 65 dB (A), precum și ale nivelului de zgomot echivalent interior în unitățile funcționale, datorat acțiunii concomitente a surselor exterioare de zgomot și a echipamentelor și utilajelor obișnuite ce funcționează în interiorul încăperilor (87 dB (A)).

 Astfel, nivelul de zgomot și vibrații, atât la locul de muncă, cât și în spațiul exterior amplasamentului, nu va depăși nivelul admis.

Ca atare nu sunt considerate necesare măsuri suplimentare, dedicate exclusiv controlului și reducerii emisiei de zgomot.

În perioada de construcţii-montaj, impactul va fi local şi temporar.

In perioada de functionare:

 Activitatea nu va include surse de zgomot si vibratii care sa depaseasca limitele admisibile.

Se vor utiliza echipamente omologate, respectand nivelul de zgomot si vibratii admisibile, conform normelor in vigoare.

**d) protecţia împotriva radiaţiilor:**

 **– sursele de radiaţii**: – nu este cazul;

**– amenajările şi dotările pentru protecţia împotriva radiaţiilor** – nu este cazul;

**e) protecţia solului şi a subsolului:**

 **- sursele de poluanţi pentru sol, subsol, ape freatice şi de adâncime:**

Atat in perioadade construire cat si in perioada de functionare a investitiei posibile surse de poluare a solului sunt:

- scurgerile accidentale de carburanţi de la autovehiculele şi utilajele care tranzitează zona în perioada de amenajare/exploatare a investitiei;

- gestionarea necorespunzatoare a deseurilor generate pe amplasament;

- gestionarea necorespunzatoare a apelor uzate menajere;

**– lucrările şi dotările pentru protecţia solului şi a subsolului:**

În timpul etapei de construcţie, în vederea prevenirii poluării solului vor fi luate următoarele măsuri:

* se va respecta principiul colectării selective a deşeurilor, acestea fiind gestionate corespunzător prin organizarea de locuri special amenajate (containere metalice), de unde vor fi preluate de firme autorizate în scopul reciclării/ eliminării;
* materialele de construcţie vor fi depozitate corespunzător;
* verificarea starii tehnice a utilajelor si echipamentelor;
* alimentarea cu carburanti a utilajelor se va efectua în centre specializate;
* în vederea diminuării riscului de scurgeri accidentale de carburanţi sau alte substanţe chimice, vor fi folosite maşini/utilaje cu revizia la zi, iar personalul angajat temporar pe perioada construcţiei va fi instruit corespunzător;
* vor fi amenajate toalete ecologice;
* lucrările de excavaţie vor avea loc controlat, la adâncimea şi în condiţiile autorizate prin proiectul tehnic;

 Atat pe perioada de executare a lucrarilor de construire, cat si pe perioada de functionare a obiectivului, nu se va produce poluarea solului deoarece: depozitarea tuturor deseurilor se va face diferentiat intr-un spatiu special amenajat, deseurile fiind astfel preluate de firma de salubritate cu care beneficiarul a incheiat contract ;

 Pe perioada de functionare a investitiei nu va exista posibilitatea aparitiei poluarii solului datorita scaparilor accidentale de produse petroliere provenite de la autovehiculele care tranziteaza terenul, deoarece platforma betonata este impermeabila. Substanţele chimice (ulei sau lichid hidraulic) sunt manipulate, stocate şi gestionate conform specificaţiilor din fişele cu date de securitate, în condiţii de maximă siguranţă;

**f) protecţia ecosistemelor terestre şi acvatice:**nu este cazul

**– identificarea arealelor sensibile ce pot fi afectate de proiect:**

Functiunea propusa se preteaza amplasarii in zona industriala si respecta reglementarile in vigoare pe zona respectiva. Pe amplasament nu exista grupuri de plante sau animale ocrotite prin lege.

 In zona nu exista habitate naturale, flora si fauna, care trebuie conservate si nu sunt necesare masuri speciale de protecţie.

 In concluzie, amplasamentul studiat nu se afla situat sau in apropierea unei arii naturale protejate de interes comunitar.

**– lucrările, dotările şi măsurile pentru protecţia biodiversităţii,monumentelor naturii şi ariilor protejate**:

 Implementarea proiectului nu va genera poluanți care să afecteze ecosistemele terestre și acvatice

**g) protecţia aşezărilor umane şi a altor obiective de interes public:**

 - **identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altel:**

 Zona rezidentiala a municipiului Targoviste cat si a localitatilor invecinate se alfa la mai mult de 2 km de incinta Otelinox S.A.

 În imediata vecinătate nu au fost identificate monumente istorice sau de arhitectură. Imobilul nu este cuprins în Lista Monumentelor Istorice LMI actualizată 2015, anexă la Ordinul M.C. nr.2828/2015 pentru modificarea anexei nr.1 la Ordinul Ministrului Culturii și Cultelor nr.2314/2004 privind aprobarea Listei monumentelor istorice, actualizată, și a Listei monumentelor istorice dispărute, cu modificările ulterioare și/sau în zona de protecție a acestora.

 **– lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;**

* folosirea cu precădere a drumurilor care ocolesc localităţile;
* reducerea vitezei de deplasare şi menţinerea stării tehnice corespunzătoare a mijloacelor de transport;
* limitarea emisiilor din gazele de eşapament prin verificări tehnice periodice ale autovehiculelor

 **h) prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea:**

**- lista deşeurilor** (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate:

 Vor fi respectate prevederile Legii nr. 17/2023 pentru aprobarea [Ordonanței de urgență a Guvernului nr. 92/2021](https://legislatie.just.ro/Public/DetaliiDocumentAfis/259052) privind Regimul deșeurilor si va fi păstrată evidența cantităților de deșeuri generate în conformitate cu prevederile din Hotărârea de Guvern nr. 856/2002 privind evidența gestiunii deșeurilor si pentru aprobarea listei cuprinzând deșeurile, inclusiv deșeurile periculoase si DECIZIA COMISIEI din 3 mai 2000.

 În etapa de construire, deşeurile vor fi colectate selectiv şi depozitate în containere speciale amplasate în cadrul organizării de şantier care va fi situată în incinta propietatii şi predate partenerilor contractuali autorizaţi în vederea reciclării / eliminării.

Deșeurile rezultate din construcții pe durata execuției obiectivului cuprind:

|  |  |  |
| --- | --- | --- |
| *Cod deșeu conf. Decizie 2000/532/UE* | *Denumire. deșeu conf. Deciziei 2000/532/UE* | *Modul de stocare* |
| 15 01 01 | Ambalaj din hârtie și carton | Europubela |
| 15 01 03 | Ambalaje de material plastic | Europubela |
| 15 01 10\* | Ambalaj cu conținut de substanțe periculoase (ambalaj vopseluri / solvent / grund) | Container |
| 17 01 01 | Beton | Habă metalică |
| 17 02 01  | Lemn | Platformă betonată |
| 17 04 07 | Amestecuri de metale | Platformă betonată |
| 17 04 05 | Fier și oțel | Platformă betonată |
| 17 05 04 | Pământ și pietriș, altele decât cele de la 17 05 03 | Platformă betonată |
| 20 03 01 | Deseuri municipale amestecate | Europubela |

***Note:***

*(1) Codificarea deșeurilor s-a realizat în conformitate cu Lista cuprinzând deșeurile, inclusiv deșeurile periculoase din Anexa nr.2 la H.G. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase;*

*(2) Deșeurile notate cu asterisc (\*) sunt considerate deșeuri periculoase;*

 În această etapă de detaliere a proiectului nu se pot estima cantitățile exacte de deșeuri generate pe durata execuției lucrărilor.

**Deseuri rezultate in faza de functionare:** Implementarea proiectului nu va aduce modificări în ceea ce priveşte actualul sistem de gestionare a deşeurilor la nivelul unităţii economice.

 Pentru asigurarea unui grad înalt de valorificare, atit în perioada de execuție cit si in perioada de functionare, se vor colecta separat, în containere specifice, cel puţin următoarele categorii de deşeuri: hârtie, metal, plastic şi sticlă, iar apoi vor fi preluate de unul din operatorii locali specializați în salubritate.

 Operatorul local va avea în vedere următoarea ierarhie de priorități, în ordinea menționată:

♣ reutilizare;

♣ reciclare;

♣ alte operaţiuni de valorificare, de exemplu valorificarea energetică;

♣ eliminarea;

**– programul de prevenire şi reducere a cantităţilor de deşeuri generate:**

* colectarea selectivă a deşeurilor (pe cât posibil la locul de generare) şi depozitarea controlată a acestora, în pubele / containere inscripţionate corespunzător, localizate în spaţii special amenajate şi valorificarea / eliminarea acestora prin intermediul societăţilor abilitate;
* monitorizarea permanentă a cantităţilor de deşeuri generate pe amplasament şi efectuarea raportărilor periodice, conform prevederilor impuse de H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* desemnarea unui responsabil pentru gestionarea şi raportarea periodică a deşeurilor şi instruirea sa periodică conform prevederilor legale;
* instruirea şi conştientizarea personalului operator în vederea minimizării cantităţilor de deşeuri generate.

**– planul de gestionare a deşeurilor:**

 Vor fi avute în vedere cerințele specifice ale OUG 92/2021, aprobata prin Legiea nr. 17/2023, art.17 referitoare la necesitatea Planului de gestionare a deșeurilor din activități de construire, respectiv gestionarea deșeurilor din construcții și desființări, astfel încât să se atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului.

**i)** **gospodărirea substanţelor şi preparatelor chimice periculoase:**

**- substanţele şi preparatele chimice periculoase utilizate şi/sau produse:**

*Perioada de execuție a lucrărilor*

 Pentru realizarea proiectului, pe amplasament sunt utilizați carburanți pentru funcționarea echipamentelor și utilajelor, lubrifianți (uleiuri, vaselină, etc.), vopsele, grunduri și diluanți. Față de acestea, se prevede amplasarea unui container pentru colectarea de deșeuri periculoase (vopsele, bidoane de vopsele sau diluanți).

*Perioada de exploatare*

 Implementarea proiectului nu va aduce modificări în ceea ce priveşte actualul sistem de gospodărirea substanţelor şi preparatelor chimice periculoase la nivelul unităţii economice.

– **modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei**

*Perioada de execuție a lucrărilor*

Management-ul acestor substanțe se va face cu respectarea legislației în vigoare și a indicațiilor de pe ambalajele acestor produse. Alimentarea cu combustibil a utilajelor se face în stații de alimentare autorizate în acest sens, iar furnizarea materialelor pentru realizarea investițiilor se va face respectând toate normele și reglementările în vigoare. Vopselele, diluanții și lubrifianții se vor aduce în recipiente etanșe și depozitate în organizarea de șantier în spații închise, special desemnate, în ambalajele originale. Ambalajele provenite de la acestea vor fi gestionate în conformitate cu prevederile în vigoare și vor fi restituite producătorilor sau distribuitorilor, după caz. Deșeurile rezultate, precum și ambalajele substanțelor toxice și periculoase, vor fi depozitate în siguranță și predate unităților specializate pentru depozitarea definitivă, reciclare sau incinerare. Constructorului/Antreprenorului general îi revine sarcina depozitării și folosirii în condiții de siguranță a acestor substanțe. De asemenea, Constructorul/Antreprenorul general va trebui să țină o evidență strictă a acestor materiale.

 Manipularea, depozitarea și transportul substanțelor și preparatelor chimice periculoase se realizează prin respectarea condițiilor impuse în fișele cu date de securitate ale fiecărui produs utilizat și prin respectarea normelor de protecție și sănătate în muncă. Substanțele și preparatele chimice vor fi însoțite de fișele tehnice de securitate, conform Regulamentului nr. 1272/2008 și Regulamentului 1907/2006 (REACH). Se va urmări permanent modul de asigurare a spaţiilor în care sunt depozitate, iar personalul care manipulează astfel de substanţe va fi instruit periodic în vederea respectării condiţiilor din fişa tehnică de securitate.

*Perioada de exploatare*

 Implementarea proiectului nu va aduce modificări în ceea ce priveşte actualul sistem de gospodărirea substanţelor şi preparatelor chimice periculoase la nivelul unităţii economice.

**B. Utilizarea resurselor naturale, în special a solului, a terenurilor, a apei şi a biodiversităţii:**

 Specificul proiectului implică utilizarea de resurse naturale (agregate minerale si apa – la realizarea fundațiilor ca și constituent al betoanelor și lemn – în suporți și cofraje) în etapa de construire, care vor fi aduse pe amplasament de catre constructor.

 **VII. Descrierea aspectelor de mediu susceptibile a fi afectate în mod semnificativ de proiect:**

 În urma analizei tuturor aspectelor de mediu care ar putea fi afectate în urma realizarii proiectului nu s-au identificat aspect de mediu susceptibile a fi afectate de acest proiect.

* **impactul asupra populației, sănătății umane, biodiversității (acordând o atenție specială speciilor și habitatelor protejate), conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei (de exemplu, natura și amploarea emisiilor de gaze cu efect de seră), zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu și lung, permanent și temporar, pozitiv și negativ);**

 Solutiile adoptate prin prezentul proiect si masurile prevazute pentru perioada de executie a lucrarilor nu prezinta risc asupra populatiei si sanatatii umane. In perioada executarii lucrarilor se va crea disconfort populatiei din zona de amplasare a lucrarilor sau zonele limitrofe acestora, fara risc asupra starii de sanatatate a acesteia, disconfort ce va fi temporar, local, limitat la aria si perioada de desfasurare a a lucrarilor.

 Astfel, se estimeaza ca pe perioda executiei lucrarilor, impactul generat de proiect asupra populatiei si sanatatii umane va fi direct, nesemnificativ, momentan si reversibil.

* **extinderea impactului (zona geografică, numărul populaţiei/habitatelor/speciilor afectate);**

Impactul proiectului este local, la nivelul terenului, fără afectarea spațiilor din vecinătate sau a populației. Pe amplasament nu au fost identificate specii și habitate de interes comunitar ce ar putea fi afectate de realizarea proiectului.

* **magnitudinea şi complexitatea impactului;**

 Realizarea lucrărilor va genera un impact asupra mediului, dar acesta este moderat, temporar și reversibil. Impactul se va manifesta în general prin emisii asociate manevrării materialelor de construcții și emisii de la utilajele ce vor executa lucrările propuse.

 Magnitutinea si complexitatea impactului sunt reduse.

* **probabilitatea impactului;**

Probabilitatea de aparitie a unui potential impact negativ semnificativ este minima. (scenariile posibile au fost prezentate în capitolul ce face referire la Surse de poluanți și instalații pentru reținerea, evacuarea și dispersia poluanților în mediu).

* **durata, frecvenţa şi reversibilitatea impactului;**

Impactul pe perioada de execuție a lucrărilor va fi în limite admisibile, temporar (durata estimată de executare a lucrărilor este de 3 luni) și reversibil, mediul va reveni la starea inițială la finalizarea lucrărilor de construcție.

 In perioada executiei lucrarilor, impactul negativ produs asupra aerului este limitat la zona de amplasare a lucrarilor si va inceta o data cu finalizarea acestora.

* **măsurile de evitare, reducere sau ameliorare a impactului semnificativ asupra mediului;**

 Nu se preconizează un impact semnificativ asupra mediului atât în perioada de execuție a lucrărilor, cât și în perioada de exploatare.

* **natura transfrontalieră a impactului.**

 Nu este cazul

**VIII. Prevederi pentru monitorizarea mediului - dotări şi măsuri prevăzute pentru controlul emisiilor de poluanţi în mediu, inclusiv pentru conformarea la cerinţele privind monitorizarea emisiilor prevăzute de concluziile celor mai bune tehnici disponibile aplicabile.**

 În faza de construcţie vor fi respectate toate obligaţiile de monitorizare prevăzute de actele administrative ale autorităţilor competente (APM, ISU etc.) solicitate prin Certificatul de Urbanism pentru obţinerea Autorizaţiei de Construire. Implementarea proiectului care face obiectul prezentei solicitări de avizare nu va implica modificări ale sistemului actual de monitorizare privind calitatea factorilor de mediu. Nu vor fi introduse în ciclul de monitorizare a emisiilor surse noi.

 Pentru etapa de șantier vor fi păstrate evidențele privind gestionarea deșeurilor conform prevederilor reglementărilor în vigoare (OUG 92/2021 si HG 856 / 2002 cu modificările ulterioare).

 Pe durata executării lucrărilor pot să apară situații ce pot afecta temporar factorii de mediu, ceea ce face necesară monitorizarea acelor activități care pot genera asemenea situații. Astfel, se impun:

♣ adoptarea în perioada lucrărilor de amenajare, a unor tehnologii și echipamente de lucru prietenoase cu mediul, cu consum redus de combustibil și emisii cât mai mici de poluanți atmosferici;

♣ utilizarea de tehnologii performante cu rol în reducerea timpului de execuție, reducerea consumului de materiale și reducerea consumului energetic;

♣ colectarea, depozitarea și eliminarea corespunzătoare a tuturor categoriilor de deșeuri (lichide, menajere, tehnologice);

♣ monitorizarea manipulării materialelor utilizate asfel încât acestea să nu producă poluarea apelor subterane, solului și/sau a subsolului;

♣ măsuri pentru limitarea prafului rezultat din lucrări;

♣ monitorizarea colectării, transportului și depozitării deșeurilor;

♣ monitorizarea respectării normelor SSM și de prevenire a incendiilor;

Monitorizarea mediului se va realizeaza prin:

- verificarea periodică a stării tehnice şi a parametrilor de funcţionare a utilajelor şi echipamentelor de execuţie a lucrărilor;

- urmărirea realizării transportului de deşeuri la locurile stabilite. Transportul se va executa cu mijloace auto adecvate. Documentele care vor însoţi transportul vor avea menţionate în principal: natura deşeurilor, cantitatea, locul de eliminare.

- instruirea periodică a personalului în vederea respectării prevederilor din actele emise de autorităţi pentru acest obiectiv;

- informarea imediată a autorităţii teritoriale pentru protecţia mediului cu privire la modificările faţă de actul emis, sau orice incident care poate avea efecte negative asupra mediului înconjurător;

- în timpul operaţiilor de construcţii – montaj se vor respecta măsurile privind securitatea şi sănătatea în muncă şi apărarea împotriva incendiilor.

 Pentru ca impactul asupra cadrului natural în zona din vecinatatea zonei să fie minim, constructorul are obligativitatea respectării termenelor de execuţie şi control pe faze de execuţie, în conformitate cu prevederile proiectului tehnic.

Conform prevederilor legislatiei aflate in vigoare, titularul investitiei are urmatoarele obligatii:

♣ sa realizeze controlul emisiilor de poluanti in mediu, precum si controlul calitatii factorilor de mediu, prin analize efectuate de personal calificat, cu echipamente de prelevare si analize adecvate, descrise in standardele de prelevare si analize specifice;

♣ sa raporteze autoritatilor de mediu rezultatele monitorizarii, in forma adecvata, la termenele solicitate;

♣ sa transmita la APM orice alte informatii solicitate, sa asiste si sa puna la dispozitie datele necesare pentru desfasurarea controlului instalatiilor si pentru prelevarea de probe sau culegerea oricaror informatii pentru verificarea respectarii prevederilor legale.

Monitorizarea factorilor de mediu (apa, apa subterana, aer, sol) se va face conform standardelor in vigoare, periodic, prin laboratoare acreditate. De asemenea, lucrările de şantier vor fi monitorizate atent de către dirigintele de şantier, care va notifica autorităţile competente ori de câte ori au intervenit modificări la proiectul tehnic avizat, consemnându-le totodată şi în cartea tehnică a construcţiei. Pe parcursul execuţiei lucrărilor de construcţie se va asigura monitorizarea geotehnică a execuţiei în conformitate cu prevederile legale, respectiv adaptarea, dacă va fi necesar, a detaliilor de construcţie în funcţie de condiţiile geotehnice întâlnite şi de comportarea lucrărilor în faza de execuţie.

*Se vor respecta prevederile*

* Ordonantei de Urgenta nr. 195/2005 privind protectia mediului aprobată cu modificări prin Legea nr. 265/2006, cu modificările şi completările ulterioare cu modificarile si completarile ulterioare
* Se vor respecta prevederile OUG nr. 196 / 2005 privind Fondul de Mediu, cu modificarile si completrarile ulterioare
* Igienizarea si salubrizarea permanenta a zonelor interioare si exterioare aferente obievtivului
* Respectarea tuturor conditiilor impuse prin actele de reglementare emise de alte autoritati privind protectia factorilor de mediu
* Produsele omologate vor fi insotite la livrare de normele tehnice de utilizare, in conditiile stabilite prin lege.
* Accesul in spatiul destinat manipularii substantelor va fi permis numai persoanelor autorizate, dotate cu echipament de protectie : halat, manusi, cizme de cauciuc etc.
* Se vor respecta prevederile fiselor tehnice de securitate
* Se vor respecta prevederile Legii nr. 59/2016 privind controlul asupra pericolelor de accident major în care sunt implicate substanţe periculoase, cu modificarile si completrarile ulterioare

**IX. Legătura cu alte acte normative şi/sau planuri/programe/strategii/ documente de planificare:**

1. **Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene: <LLNK 832010L0075 20>Directiva 2010/75/UE (IED) a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării), <LLNK 832012L0018 20>Directiva 2012/18/UE a Parlamentului European şi a Consiliului din 4 iulie 2012 privind controlul pericolelor de accidente majore care implică substanţe periculoase, de modificare şi ulterior de abrogare a<LLNK 831996L0082 20> Directivei 96/82/CE a Consiliului, <LLNK 832000L0060 20>Directiva 2000/60/CE a Parlamentului European şi a Consiliului din 23 octombrie 2000 de stabilire a unui cadru de politică comunitară în domeniul apei, <LLNK 832008L0050 31>Directiva-cadru aer 2008/50/CE a Parlamentului European şi a Consiliului din 21 mai 2008 privind calitatea aerului înconjurător şi un aer mai curat pentru Europa, <LLNK 832008L0098 20>Directiva 2008/98/CE a Parlamentului European şi a Consiliului din 19 noiembrie 2008 privind deşeurile şi de abrogare a anumitor directive, şi altele).**

 În timpul execuţiei proiectului se vor respecta prevederile actelor normative care transpun Directiva - cadru apă, Directiva - cadru aer, Directiva - cadru a deşeurilor.

Directiva cadru apă (2000/60/EC) a fost transpusă în legislaţia naţională prin Legea 107/1996 modificată şi completată ulterior. Această directivă stabileşte cadrul unui parteneriat între părţile interesate pentru protecţia apelor interioare, a apelor de tranziţie, de coastă şi a apelor subterane prin prevenirea poluării la sursa şi stabilirea unui mecanism unitar de control al surselor de poluare.

 În cadrul capitolului VI au fost prezentate măsurile ce se impun pentru protecţia apelor.

Directiva – privind calitatea aerului înconjurător şi un aer mai curat pentru Europa 2008/50/CE (modificată prin Directiva 2015/1480 prin care se stabilesc normele privind metodele de referinţă, validarea datelor şi amplasarea punctelor de prelevare pentru evaluarea calităţii aerului înconjurător) a fost transpusă in legislaţia natională prin Legea 104/2011, Ordinul M.A.P.P.M. nr. 462/1993.

 Directiva cadru privind deşeurile (2008/98/CE) este în curs de transpunere în legislaţia natională. Directiva cadru 1991/31/CE privind depozitele de deşeuri a fost transpusă prin HG 349/2005, HG 1292/2010, Ordinul 1230/2005, Ordinul 775/2006.

Directiva 94/62/CE cu modificările ulterioare, privind ambalajele şi deşeurile de ambalaje, a fost transpusă prin următoarele acte normative: Legea nr. 249/2015, cu modificările şi completările ulterioare.

Decizia nr. 2000/532/CE privind lista deşeurilor periculoase a fost transpusă prin HG 856/2002 şi [Ordonanței de urgență a Guvernului nr. 92/2021](https://legislatie.just.ro/Public/DetaliiDocumentAfis/259052) privind Regimul deșeurilor aprobata prin Legea 17/202023.

 În vederea eliminării impactului negativ al deşeurilor asupra mediului şi sănătăţii umane în cadrul proiectului au fost prevăzute măsuri stricte cu privire la modul de gospodărire, depozitare, gestionare şi transport a deşeurilor rezultate din activităţile desfăşurate.

Prezentul proiect respectă reglementările aplicabile în vigoare care transpun directivele Consiliului Uniunii Europene.

* Proiectul propus intră sub incidenţa prevederilor Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2 „Lista proiectelor pentru care trebuie stabilită necesitatea evaluării impactului asupra mediului”, la pct. Pct. 13, lit. a): orice modificări sau extinderi, altele decât cele prevăzute la pct. 24 din Anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului
* Proiectul nu se supune prevederilor art. 28 din O.U.G nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare
* Proiectul propus nu intră sub incidența prevederilor art. 48 și 54 din Legea Apelor nr. 107/1996, cu modificările și completările ulterioare.

După finalizarea lucrărilor de construire, se va solicita revizuirea autorizației integrate de mediu autorizatii integrate de mediu, inaintea punerii in functiune a instalatiilor conform:

• Ordonanta de urgenta nr. 195/2005 privind protectia mediului, cu modificarile si completarile ulterioare;

• Legea nr.265/2006 pentru aprobarea Ordonantei de urgenta a Guvernului nr. 195/2005 privind protectia mediului, cu modificarile si completarile ulterioare;

• Legii nr.278/2013 privind emisiile industriale, cu modificarile si completarile ulterioare;

• Ordin nr. 818/2003 pentru aprobarea Procedurii de emitere a autorizatiei integrate de mediu, cu modificarile si completarile ulterioare.

**B. Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat:**

P.U.Z. „Construire hală de producție / depozitare, spații administrative, spații tehnice, amenajare incintă, rețele interioare și racorduri la rețelele tehnicoedilitare existente, amenajare spații verzi, circulații rutiere și pietonale”, aprobat prin H.C.L. nr. 291/17.07.2023, funcțiunea 1/5 dominantă I – zona pentru unități industriale, producție, depozitare și transport, indicii maximali de densitate a construirii: POTmax= 60 %; CUTmax= 1,20; CUTvolumetric = 10;Hmax = 60,00 m. Conform prevederilor Ordinului 839/12.10.2009 pentru aprobarea Normelor metodologice de aplicare a Legii nr. 50/1991, republicata, art. 43, alin. (6), autorizatia de construire pentru obiectivele industriale se emite numai pentru lucrarile de constructii, inclusiv cele necesare pentru realizarea structurii constructive de sustinere a utilajelor, echipamentelor sau instalatiilor tehnologice

**X. Lucrări necesare organizării de şantier**

**- descrierea lucrărilor necesare organizării de şantier;**

Organizarea de șantier necesară realizării obiectivului de investiții va fi amplasată în incinta proprietății. Pe teren Constructorul/Antreprenorul va executa lucrări de organizare provizorii și va dispune de construcții provizorii, numai cele strict necesare șantierului, impuse de execuția lucrărilor de bază, cât și de necesitățile șantierului. Pe timpul lucrărilor se vor amenaja construcții provizorii și echipamente provizorii necesare executării lucrărilor și se asigură accesul la utilități conform regulamentului M.L.P.A.T. 9/N/1993 privind protecția și igiena muncii în construcții.

În această categorie se cuprind:

− construcții provizorii/dotări sociale și sanitare și instalațiile aferente: baracă/container și vestiar personal/muncitori (baraca/containerul personalului se va dota cu dulap PSI complet echipat), grup sanitar (toaletă/-e ecologică/-e mobilă/-e - serviciile privind curăţirea si igienizarea toaletelor ecologice, precum şi ritmicitatea acestor servicii, vor fi asigurate pe bază de contract de către o firmă specializată), căi de acces pietonale și parcări -după caz (scări, platforme, planuri înclinate);

− construcții provizorii și instalațiile aferente pentru deservirea lucrărilor de construcții/montaj: împrejmuiri provizorii pentru depozitarea materialelor, etc.

− recipienți destinați precolectării deșeurilor: cupe (conform Contract de prestări servicii privind ridicarea și transportul materialelor rezultate din demolări și construcții);

− mecanisme de construcții, mijloace de transport și utilaje;

− împrejmuire cu plasă, cabina de pază-post de control și verificare acces, panoul de identificare a investiției conform Ordinului M.L.P.A.T. 63/1998, afișaje (dacă este cazul).

Construcțiile provizorii de mai sus sunt enunțiative, nu au caracter limitativ, ele vor putea fi suplimentate/eliminate de Constructor/Antreprenor în funcție de necesitățile și posibilitățile acestuia și în funcție de termenele de execuție asumate contractual. Construcțiile provizorii din șantier vor fi dimensionate astfel încât să asigure necesitățile muncitorilor din șantier, să fie conforme cu toate normele de securitate și sănătate în muncă, să asigure continuitatea fluxului tehnologic din procesul de execuție cu evitarea timpilor pierduți. Periodic se va verifica continuitatea, starea tehnică și de securitate a împrejmuirii șantierului astfel încât să fie preîntâmpinat orice acces neautorizat în incintă. Organizarea șantierului se va realiza ținând cont de Plan general-organizare de șantier.

Începerea lucrarilor de executie nu va fi admisa decât după verificarificarea de catre factorii inplicati (beneficiar, executant) a conditiilor de executie fara pericol de incendiu sau explozie si realizarea integrala, corespunzatoare a masurior pregatitoare.

Conform legislației în vigoare, execuția vă fi urmărită din partea beneficiarului de un diriginte de șantier atestat M.L.P.A.T. De asemenea, Constructorul/Antreprenorul va avea în echipă un responsabil tehnic cu execuția atestat M.L.P.A.T.

- **localizarea organizării de şantier:** organizarea de santier va fi localizata in incinta amplasamentului. Lucrarile de constructie si organizare de santier se vor executa cu afectarea unei suprafete minime de teren, pe o arie cat mai restransa in jurul obiectivului, accesul utilajelor facandu-se exclusiv pe drumul de acces existent, depozitarea materialelor se va face in mod organizat doar in cadrul santierului; nu se vor bloca caile de acces;

- **descrierea impactului asupra mediului a lucrărilor organizării de şantier**

Moderat (scenariile posibile au fost prezentate în capitolul ce face referire la Surse de poluanți și instalații pentru reținerea, evacuarea și dispersia poluanților în mediu). Lucrările prevazute în prezentul proiect nu constituie surse de poluare a apei, aerului și solului și nu sunt generatoare de noxe. După terminarea lucrărilor se vor evacua toate materialele rămase, se vor elibera terenurile și se vor dezafecta platformele de lucru ocupate de constructor.

 – **surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier**;

- utilajele și autovehiculele folosite la transportul materialelor sunt surse temporare de poluare fonică și de producere a prafului, emisiilor sau vibrațiilor.

- organizarea de santier se va realiza in incinta amplasamentului, iar nivelul maxim al zgomotului produs se va incadra in limitele impuse de SR 10.009/2017;

- montarea de toalete ecologice pentru deservirea personalului pe toată perioada execuției;

- colectarea și evacuarea prin vidanjare a apelor uzate menajere provenite de la organizarea de şantier, prin firme specializate, în conformitate cu prevederile legale în vigoare;

-se vor respecta prevederile HG nr. 1765/2006 cu modificarile si completarile ulterioare privind limitarea nivelului emisiilor de zgomot in mediul produs de echipamente destinate utilizarii in exteriorul cladirilor, fiind admisa doar folosirea echipamentelor ce poarta inscriptionat in mod vizibil, lizibil se de nesters marcajul european de conformitate CE, insotit de indicarea nivelului garantat al puterii sonore;

- nu vor fi prezente surse de vibratii;

-vor fi folosite utilaje/echipamente care respecta normele ADR, iar substantele poluante pentru atmosfera se vor incadra in valorile limita ale emisiilor stabilite de Ord. MAPM nr. 462/1993 cu modificarile si completarile ulterioare coroborat cu Lg. nr. 104/2011, actualizata 2018;

- interzicerea operaţiunilor de întreţinere a mijloacelor auto şi a utilajelor pe amplasamentul de realizare a proiectului;

 – **dotări şi măsuri prevăzute pentru controlul emisiilor de poluanţi în mediu.**

- se va institui un sistem de colectare selectivă a deșeurilor precum și un sistem de evidență și control al tuturor deșeurilor generate, valorificate și eliminate.

- amenajarea spaţiilor de stocare a deşeurilor în zona organizării de şantier, organizarea colectării periodice si transportul spre eliminare/valorificare a deşeurilor rezultate;

- echipamentele destinate utilizarii in exteriorul constructieivor avea un nivel de zgomot redus; vor fi folosite utilaje/echipamente care respecta normele ADR; toate vehiculele vor avea motorul oprit – nici un vehicul nu va avea motorul pornit la stationare;

- vehiculele si utilajele se vor intretine corespunzatror si vor avea reviziile tehnice la zi; eventualele defectiuni ale utilajelor/vehiculelor care vor fi folosite la organizarea de santier vor fi remediate in service-uri autorizate;

- utilajele folosite la realizarea lucrărilor vor rămâne pe teren până la finalizarea lucrărilor. Se vor lua măsuri pentru evitarea scurgerilor accidentale de combustibili, lubrifianți sau alte substanțe.

- intrarea in zona organizarii de santier se va realiza numai pe drumurile de acces existente; la iesirea din amplasament a utilajelor/vehiculelor care au fost folosite pentru organizarea de santier se vor curata rotile acestora, astfel incat partea carosabila sa nu se murdareasca;toate incarcaturile ce intra sau ies din santier vor fi acoperite.

- se va proceda la acoperirea spațiilor de depozitare a materialelor de unde pot rezulta particule ce pot fi antrenate în afara zonei de lucru și se va umecta porțiunea de lucru în perioadele cu temperaturi ridicate.

- umectarea frontului de lucru si a perimetrului ce urmează a fi îngropat/săpat/excavat în vederea evitării emisiei de praf în atmosfera;se vor ridica bariere eficiente in jurul zonele de activitati cu praf si ca limitare a amplasamentului

- activitățile care produc cantități semnificative de praf se vor reduce sau chiar sista în perioadele de vânt puternic sau se vor umecta constant suprafețele care reprezintă sursa.

- realizarea lucrărilor pe etape.

- personalul operant va fi instruit în ceea ce priveste procedurile, riscurile si masurile de protectie a muncii si PSI, avand fisele personale de instruire întocmite la zi si semnate spre însusire;

- conducerea Constructorului/Antreprenorului va asigura pentru tot personalul operant echipamentul specific de protectie individuala omologat;

- caile de circulatie si/sau de evacuare vor fi libere de orice obstacol (ex: resturi de materiale) ce ar putea provoca caderea accidentala a personalului operant tranzitant;

- nu se vor depozita, nici macar provizoriu, scule si/sau materiale pe caile de circulatie / evacuare;

- se vor lua măsuri preventive cu scopul de a evita producerea accidentelor de lucru sau a incendiilor.

Se vor lua de către Constructor/Antreprenor următoarele măsuri specifice de securitate în muncă ce se constituie în măsuri de protecție colectivă și individuală:

- șantierul va fi împrejmuit ca măsură de protecție și semnalizat cu panouri vizibile de avertizare a lucrărilor generatoare de pericole (dacă și unde este necesar);

- personalul operant va fi instruit în ceea ce privește procedurile, riscurile și măsurile de protecție a muncii și PSI, având fișele personale de instruire întocmite la zi și semnate spre însușire;

- conducerea Constructorului/Antreprenorului va asigura pentru tot personalul operant echipamentul specific de protecție individuală omologat;

 - căile de circulație și/sau de evacuare vor fi libere de orice obstacol (ex: resturi de materiale) ce ar putea provoca căderea accidentală a personalului operant tranzitant; -

 nu se vor depozita, nici măcar provizoriu, scule și/sau materiale pe căile de circulație / evacuare;

Prevenirea și stingerea incendiilor se va face în conformitate cu normativele și reglementările în vigoare.

Se vor respecta cu strictețe următoarele măsuri:

- se interzice folosirea focurilor deschise care nu sunt ordonate sau controlate de conducătorii punctelor de lucru;

- se va asigura numărul necesar de truse de incendiu, echipate complet cu stingătoare, nisip, unelte specifice și plasate pe teren în locuri vizibile și ușor accesibile;

- se interzice folosirea panourilor electrice improvizate;

- se va asigura în permanență accesul mașinilor de intervenție în caz de incendiu;

- se vor realiza controale temeinice la încheierea zilei de lucru, la toate punctele de lucru pentru depistarea și înlăturarea eventualului pericol de incendiu.

**XI. Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile:**

**– lucrările propuse pentru refacerea amplasamentului la finalizarea investiției, în caz de accidente și/sau la încetarea activității;**

 Lucrările de refacere a amplasamentului constau în lucrări pentru refacerea zonelor ocupate de organizarea de şantier – dezafectareaa acestuia, a evacuarea materialelor şi utilajelor folosite în execuție.

 Constructorul are obligația refacerii terenului afectatetemporar de lucrări (amplasamentul organizării de șantier, alte spații afectate temporar de lucrări). În situația în care în timpul realizării lucrărilor vor fi afectate drumurile de acces atunci acestea vor fi refăcute. La finalizarea lucrărilor, amplasamentul se va amenaja conform planului de situație.

 La finalizarea lucrarilor se vor transporta toate deseurile rezultate si depozitate in zona santierului, astfel incat spatiile din interiorul si din zona adiacenta obiectivului să rămână curate si pregatite pentru inceperea activitatii pentru care a fost realizat obiectivul proiectat.

 Perimetrul implicat va fi supus unui proces de reabilitare ce va viza ameliorarea zonelor afectate, daca va fi cazul;

 Se vor realiza lucrări de amenajare in funcţie de caracteristicile zonei afectate astfel încât sa fie limitat impactul negativ asupra acestora.

**– aspecte referitoare la prevenirea şi modul de răspuns pentru cazuri de poluări accidentale**

- pentru prevenirea producerii unor poluări accidentale vor fi respectate măsurile propuse pentru protecția fiecărui factor de mediu în parte.

- în situația producerii unor poluări accidentale, se va acționa în cel mai scurt timp cu material absorbant, iar ulterior va fi contractată o firmă specializată în depoluări.

- se vor intretine corespunzator toate sistemele/instalatiile de evacuare a apelor uzate menajere si pluviale;

- in cazul unor poluari accidentale se vor lua toate masurile necesare astfel incat factorii de mediu sa fie cat mai putin afectati, respectiv:

- se va acţiona imediat pentru a controla, izola, elimina sau, în caz contrar, pentru a gestiona poluanţii respectivi şi/sau orice alţi factori contaminanţi, în scopul limitării sau prevenirii extinderii prejudiciului asupra mediului şi a efectelor negative asupra sănătăţii umane sau agravării deteriorării serviciilor;

- se vor aplica măsurile reparatorii necesare inlaturarii prejudiciului cauzat asupra mediului de accident, proporţionale cu prejudiciul cauzat şi capabile să conducă la îndepărtarea efectelor prejudiciului;

– **aspecte referitoare la închiderea/dezafectarea/demolarea instalaţiei:**

  nu este cazul;

– **modalităţi de refacere a stării iniţiale/reabilitare în vederea utilizării ulterioare a terenului:**

 La finalizarea lucrărilor Constructorul va elibera amplasamentul de orice categorie de deșeu și va proceda la amenajarea ambientală a perimetrelor afectate conform planului de situație.

**XII. Anexe - piese desenate:**

 1. Planul de situaţie, cu modul de planificare a utilizării suprafeţelor;

**XIII. Pentru proiectele care intră sub incidenţa prevederilor <LLNK 12007 57182 3?2 28 57>art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare, memoriul va fi completat cu următoarele**:

 Nu este cazul

**XIV. Pentru proiectele care se realizează pe ape sau au legătură cu apele, memoriul va fi completat cu următoarele informaţii, preluate din Planurile de management bazinale, actualizate:**

Nu este cazul

**XV. Criteriile prevăzute în anexa nr. 3 la Legea nr.292/2018 privind evaluarea impactului anumitor proiecte publice şi private asupra mediului se iau în considerare, dacă este cazul, în momentul compilării informaţiilor în conformitate cu punctele III-XIV.**

**Nu este cazul**

Semnătura şi ştampila titularului